Halti

Halti mendixka (iparraldeko Samieraz: Haldi; finlandieraz: Haltitunturi), Finlandiako mendirik altuena da, 1.328 metroko altuerarekin. Tunturia (isolaturik dagoen mendixka), Norvegia eta Finlandia herrialdeen arteko mugan dago, baina tontorra (Ráisduattarháldi), Norvegiaren aldean gelditzen da; Finlandian dagoen punturik altuena 1.316 metrokoa da, Ridnitsohkka izenekoa eta Enontekiöko udalerrian dagoena .

Käsivarsi Eremu Basatian dago, Lappi lurralde osoko hegazti-espezie ugarienak aurki daitezkeen eremu basatian hain zuzen; aliotak, antzarak, elur-hontzak, kaskabeltz handiak, marikoi buztanluzeak eta txontak dira esaterako, aintzira inguruan aurki daitezkeen hegazti-espezie batzuk. Inguruko baldintza latzei probetxu ateratzea lortu duten animalia ugari dago; hala nola, azeri artikoak, elur-orein basatiak, eper zuriak, erbinude zuriak, ipar-katamotz beldurtiak, jatunak, leming bizkorrak, lursagu txikiak eta tundrako satorrak .

Uda partean iristen diren beste ohiko biztanle batzuk hartz arreak eta otsoak dira.

Ikus, gainera

Erreferentziak

Kanpo estekak 

Enontekiöko mendixkak
Norvegiako mendiak
Finlandiako mendiak